I «GAME OF THRONES»: Kristofer Hivju (33) blir nå å se på skjermen i den amerikanske suksess-serien «Game of Thrones». Foto: Øyvind Nordahl Næss/VG

Nordmann på skjermen i «Game of Thrones»

Den norske skuespilleren Kristofer Hivju (33) har fått en rolle i den amerikanske TV-serien «Games of Thrones».

Tommy Brakstad

Oppdatert 28. oktober 2014

Artikkelen er over åtte år gammel

Hivju skal spille Tormund Giantsbane i den tredje sesongen av fantasyserien, melder NRK. Rollelista ble presentert under Comic Con-messa i San Diego fredag.

Hivju har hatt noen roller i Hollywood allerede. I 2011 spilte han i «The Thing» og neste år kommer den Will Smith-produserte filmen «After Earth» der Hivju har en rolle.

Om rollen som Tormund Giantsbane sier han til VG:

- Jeg har ingen kommentar til dette nå. Når ting er klargjort med agenten min kan jeg si mer.

Kristofer Hivju har erfaring fra teater, fjernsyn, radio og film. Hivju har hatt roller i fjernsynsserier som «Fox Grønland» og «Seks som oss», og filmen «Rovdyr». Han er sønn av skuespiller Erik Hivju.

Publisert: 14.07.12 kl. 13:50 Oppdatert: 28.10.14 kl. 13:50

Les også

Mer om Kristofer Hivju Hollywood